ཤིས་ཚིག་ནང་བདེ་སྐྱིད་ལོ་ཟླ་རྙིང་པ་ཕར་ལ་སྐྱེལ།གནམ་ལོ་གསར་པར་འཆར་གཞི་ལེགས་པོ་འདིང་།དཔྱིད་དཔལ་རབ་ཏུ་བཞད་པའི་དུས་བཟང་འཆར་ལ་ཉེ་བའི་དུས་འདིར་ང་ཚོས་རང་སྐྱོང་ལྗོངས་ཏང་ཨུད་དང་སྲིད་གཞུང་གི་ཚབ་ཞུས་ནས།ལྗོངས་ཡོངས་མི་རིགས་ཁག་གི་མི་དམངས་དང་བོད་སྡོད་མི་དམངས་བཅིངས་བཀྲོལ་དམག་གི་བཀོད་འཐབ་པ།དྲག་ཆས་ཉེན་རྟོག་དཔོན་དམགསྲིད་ཁྲིམས་ལས་བྱེད་ཉེན་རྟོགབོད་ཀྱི་གསར་བརྗེ་དང་འཛུགས་བསྐྲུན་བྱ་གཞག་ཆེད་དུ་ལེགས་སྐྱེས་ཕུལ་མཁན་གྱི་ལས་ཁྱུར་ངལ་གསོ་དང་རྒན་ཡོལ་ཞུས་པའི་ཏང་ཡོན་རྒན་གྲས་དང་དབུ་ཁྲིད་རྒན་གྲས།བློ་མཐུན་རྒན་གྲས།བོད་ཀྱི་བྱ་གཞག་ཁག་གོང་འཕེལ་འགྲོ་རྒྱུར་ཐུགས་ཁུར་དང་རྒྱབ་སྐྱོར་གནང་མཁན་མི་རིགས་ཁག་དང་ལས་རིགས་ཁག་གི་མི་སྣ་བཅས་ལ་གནམ་ལོ་གསར་དུ་བཞད་པའི་སྨོན་འདུན་དང་སྦྲགས་ཟོལ་མེད་འཚམ་འདྲི་ཞུ་རྒྱུ་དང་།ཀྲུང་དབྱང་དང་རྒྱལ་ཁབ་ལས་ཁུངས།ཁ་གཏད་བོད་སྐྱོར་ཞིང་ཆེན་དང་གྲོང་ཁྱེར་།ཀྲུང་དབྱང་ཁེ་ལས་བཅས་ལ་སྙིང་ཐག་པ་ནས་ཐུགས་བརྗེ་ཆེ་ཞུ་རྒྱུ་མ་ཟད།དུས་ཆེན་རིང་སྔར་རྒྱུན་བཞིན་ཕྱག་ལས་གནང་མཁན་གྱི་བློ་མཐུན་ཚོར་བྱམས་བརྩེའི་འཚམ་འདྲི་ཡང་ཞུ་རྒྱུ་ཡིན་ཞེས་འཁོད་ཡོད།